Starostka obce Klenov

	V zmysle §12 zákona SNR číslo 369/1990 Zb. o obecnom zriadení v znení neskorších zmien a doplnkov 
zvolávam 
7. decembra 2018 (piatok) o 18.00 hodine ustanovujúce zasadnutie Obecného zastupiteľstva v Klenove v zasadacej miestnosti obecného úradu. 

 Program:
1.	Otvorenie zasadnutia
2.	Určenie zapisovateľa a overovateľov zápisnice
3.	Oznámenie výsledkov voľby starostu a volieb do obecného zastupiteľstva a odovzdanie osvedčenia novozvolenému starostovi obce a poslancom novozvoleného obecného zastupiteľstva  
4.	Zloženie sľubu starostu obce
5.	Zloženie sľubu poslancov novozvoleného obecného zastupiteľstva
6.	Vystúpenie novozvoleného starostu
7.	Schválenie programu ustanovujúceho zasadnutia obecného zastupiteľstva
8.	Voľba návrhovej a volebnej komisie 
9.	Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva v prípadoch podľa §12 ods.1 a ods.2 zákona č. 369/1990 Zb. o obecnom zriadení
10.	Oznámenie o poverení zástupcu starostu obce
11.	Zriadenie komisie na ochranu verejného záujmu podľa ú.z. 357/2004 Z.z., voľba jej predsedu a členov komisie
12.	Určenie platu starostu obce
13.	Diskusia 
14.	Záver

									Kamila Bogdaňová
                                                                  starostka obce

  
Zápisnica 
z ustanovujúceho zasadnutia obecného zastupiteľstva v Klenove,
konaného dňa 7.12.2018.
–––––––––––––––––––––––––––––––––––––––––––––––––––––––––- 

Ustanovujúce zasadnutie obecného zastupiteľstva v Klenove otvorila a viedla doterajšia starostka obce (ďalej len „predsedajúca“), ktorá privítala poslancov (prítomní podľa prezenčnej listiny), podpredsedníčku miestnej volebnej komisie a občanov obce.  

Predsedajúca prečítala program zasadnutia:   
 
1.	Otvorenie zasadnutia
2.	Určenie zapisovateľa a overovateľov zápisnice  
3.	Oznámenie výsledkov volieb do orgánov samosprávy obce, odovzdanie osvedčenia o zvolení novozvolenému starostovi obce a poslancom novozvoleného obecného zastupiteľstva 
4.	Zloženie sľubu starostu obce  
5.	Zloženie sľubu poslancov novozvoleného obecného zastupiteľstva
6.	Vystúpenie novozvoleného starostu obce
7.	Schválenie programu ustanovujúceho zasadnutia obecného zastupiteľstva 
8.	Voľba návrhovej a volebnej komisie 
9.	Voľba mandátovej komisie, návrhovej a volebnej komisie
10.	Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva v prípadoch podľa §12 ods.1 a ods.2 zákona č. 369/1990 Zb. o obecnom zriadení
11.	Oznámenie o poverení zástupcu starostu obce
12.	Zriadenie komisie na ochranu verejného záujmu podľa ú.z. 357/2004 Z.z., voľba jej predsedu a členov komisie
13.	Určenie platu starostu obce
14.	Diskusia a rôzne
15.	Záver	

K bodu 2 – určenie zapisovateľa a overovateľov zápisnice
	Predsedajúca určila za zapisovateľku pani Mgr. Mikulovú Marianu a overovateľov zápisnice Petrašovičovú Ľudmilu a Ing. Pekára Jozefa. 

K bodu 3 – Oznámenie výsledkov volieb do orgánov samosprávy obce, odovzdanie osvedčenia o zvolení novozvolenému starostovi obce a poslancom novozvoleného obecného zastupiteľstva 

	Predsedajúca požiadala podpredsedníčku miestnej volebnej komisie pani Martu Götz, aby oboznámila prítomných s výsledkami volieb do orgánov samosprávy obce. Podpredsedníčka skonštatovala, že voľby prebehli bez rušivých momentov. (viď. správa MVK o výsledkoch volieb). Po prečítaní výsledkov volieb odovzdala osvedčenia zvolenej starostke obce a novozvoleným poslancom obecného zastupiteľstva.
Uznesenie:                                                                                                                          Obecné zastupiteľstvo berie na vedomie výsledky volieb do orgánov samosprávy obce
K bodu 4 – zloženie sľubu starostu obce  
	Zvolená starostka obce p. Kamila Bogdaňová prečítala sľub starostu obce, ktorý svojim podpisom potvrdila.  
Uznesenie:                                                                                                                          Obecné zastupiteľstvo konštatuje, že novozvolená starostka obce Kamila Bogdaňová zložila zákonom predpísaný sľub starostu obce.   

K bodu 5 – zloženie sľubu poslancov obecného zastupiteľstva 
	Starostka obce prečítala poslancom sľub poslancov a požiadala ich, aby ho svojim podpisom potvrdili.  
Uznesenie:                                                                                                                          Obecné zastupiteľstvo konštatuje, že zvolení poslanci obecného zastupiteľstva zložili zákonom predpísaný sľub poslanca obecného zastupiteľstva:
Mariana Mikulová, Mgr.
Anna Tomaščinová
Jozef Pekár, Mgr.
Ľudmila Petrašovičová
Martin Fiľakovský

K bodu 6 – vystúpenie novozvoleného starostu 
Po vykonaní sľubu poslancov starostka obce zistila a skonštatovala, že obecné zastupiteľstvo je spôsobilé rokovať a uznášať sa, nakoľko je prítomná nadpolovičná väčšina všetkých poslancov. Napokon predniesla slávnostný príhovor. (viď. prejav)
Uznesenie:                                                                                                                          Obecné zastupiteľstvo berie na vedomie vystúpenie novozvoleného starostu obce.

K bodu 7 – Schválenie programu ustanovujúceho zasadnutia obecného zastupiteľstva
	Starostka obce predložila obecnému zastupiteľstvu návrh programu rokovania a požiadala ich o prípadné doplnenie. Obecné zastupiteľstvo skonštatovalo, že sa bude uberať podľa programu uvedeného na pozvánke.  

K bodu 8 – Voľba návrhovej a volebnej komisie
	Starostka obce v tomto bode navrhla, aby v týchto komisiách pracovali:
Tomaščinová Anna – predseda
Fiľakovský Martin – člen
Petrašovičová Ľudmila - člen
	Obecné zastupiteľstvo súhlasilo s predloženým návrhom zloženia komisie.

K bodu 9 – Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva v prípadoch podľa §12 ods.1 a ods.2 zákona č. 369/1990 Zb. o obecnom zriadení
	Starostka  obce oboznámila  novozvolených poslancov so  zákonom o obecnom zriadení a dôležitosť poverenia poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva v prípadoch podľa §12 ods.1 a ods.2 zákona č. 369/1990 Zb. o obecnom zriadení. Obecné zastupiteľstvo poverilo viesť a zvolávať zasadnutia pani Mgr. Marianu Mikulovú.
Uznesenie:
Obecné zastupiteľstvo poveruje poslanca Mgr. Marianu Mikulovú zvolávaním a vedením zasadnutí obecného zastupiteľstva v prípadoch podľa §12 ods.2 prvá veta, ods.3 tretia veta, ods. 5 tretia veta, ods. 6 tretia veta zákona č. 369/1990 Zb. o obecnom zriadení v znení neskorších predpisov.	 
Hlasovanie poslancov:
Za:  5		Proti: - 	Zdržal sa: -
Neprítomní pri hlasovaní: -

K bodu 10 – oznámenie o poverení zástupcu starostu obce
Starostka obce informovala prítomných poslancov, že za zástupcu starostu sa rozhodla poveriť pána Martina Fiľakovského.
Uznesenie:
Obecné zastupiteľstvo berie na vedomie informáciu o poverenom zástupcovi starostky obce. 

K bodu 11 – zriadenie komisie na ochranu verejného záujmu podľa ú.z. 357/2004 Z.z., voľba jej predsedu a členov komisie.
V tomto bode starostka obce povedala, že podľa Štatútu obce, ktorý je z roku 2009 má obecné zastupiteľstvo 4 komisie. Skonštatovala, že tieto komisie sú umelo vytvorené a všetky problémy obce, akcie obce a iné záležitosti rokovalo obecné zastupiteľstvo. V každej komisii bol poslanec predsedom alebo členom. Z radov občanov nebol v komisii nikto. Starostka navrhla, aby sa aktualizoval Štatút, ako aj Rokovací poriadok, Zásady odmeňovania poslancov obecného zastupiteľstva.
Uznesenie:
Obecné zastupiteľstvo odporúča starostke obce posúdiť potrebu aktualizácie vnútorných noriem obce.
Hlasovanie poslancov:
Za:  5		Proti: - 	Zdržal sa: -
Neprítomní pri hlasovaní: - 

Ďalej starostka vysvetlila, že obec na ustanovujúcom zasadnutí musí zriadiť komisiu na ochranu verejného záujmu v zmysle zákona 357/2004 Z.z. Komisia kontroluje starostu obce teda jeho činnosť a majetkové pomery. Starosta je povinný komisii podať písomné oznámenie funkcií, zamestnaní, činností a majetkové pomery verejného funkcionára a to vždy do 31.3. bežného roka.        
Uznesenie:
Obecné zastupiteľstvo zriaďuje komisiu na ochranu verejného záujmu. 
Hlasovanie poslancov:
Za:  5		Proti: - 	Zdržal sa: -
Neprítomní pri hlasovaní: - 
Starostka obce požiadala poslancov, aby si zvolili predsedu a jej členov tejto komisie  
Hlasovalo sa verejne. 
Uznesenie:
Obecné zastupiteľstvo volí predsedu komisie na ochranu verejného záujmu Mgr. Jozefa Pekára a členov komisie: Anna Tomaščinová, Mgr. Mariana Mikulová, Ľudmila Petrašovičová a Martin Fiľakovský.
Hlasovanie poslancov:
Za:  5		Proti: - 	Zdržal sa: -
Neprítomní pri hlasovaní: - 

K bodu 12 – schválenie platu starostke obce 
	V tomto bode starostka obce predložila návrh na určenie platu aj s dôvodovou správou a aj vysvetlením svojej náplne práce. (viď. Dôvodová správa)
Uznesenie:
Obecné zastupiteľstvo určuje výkon funkcie starostky obce Klenov pani Kamile Bogdaňovej v novom volebnom období r. 2018-2022 v rozsahu 80%.
Hlasovanie poslancov:
Za:  5		Proti: -   	Zdržal sa: -
Neprítomní pri hlasovaní: - 

K bodu 13 – rôzne a diskusia
	 Starostka obce informovala poslancov s problémom s odhŕňaním snehu zo strany PDP Sedlice a to kvôli osobným motorovým vozidlám, ktoré majú majitelia zaparkované na miestnych komunikáciách. Traktoristi, ktorí odhŕňajú sneh po obci sa boja, že poškodia niektoré zo zaparkovaných áut. Taktiež zo strany našich občanov dochádza k nespokojnosti s odhŕňaním snehu a tak slovne napádajú týchto traktoristov.
	Starostka informovala poslancov o prebiehajúcom konaní vo veci odkúpenia podielu vlastníčky nehnuteľnosti - cintorína od ing. Ľudmily Priputenovej. 
	
K bodu 14 – Uznesenie
	Predsedkyňa návrhovej komisie Anna Tomašočinová prečítala návrh uznesenia č. 1/2018.
Hlasovanie poslancov:
Za:  5		Proti: - 	Zdržal sa: -
Neprítomní pri hlasovaní: -
Starostka skonštatovala, že uznesenie je právoplatné.

K bodu 15 – záver
Starostka poďakovala všetkým za účasť a ukončila ustanovujúce zasadnutie obecného zastupiteľstva.
Zasadnutie obecného zastupiteľstva bolo ukončené o 21,00 hod. 

Zapísala 11.12.2018
Bogdaňová Kamila

 									Kamila Bogdaňová
									 starostka obce	

Overovatelia: 
Petrašovičová Ľudmila		...........................................
Mgr. Pekár Jozef			............................................ 
ZÁVERY  Z ROKOVANIA 
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 7.12.2018 prijíma

   U Z N E S E N I E  č. 1/2018
Obecné zastupiteľstvo v Klenove

A . berie na vedomie
1. výsledky volieb do orgánov samosprávy obce
2. vystúpenie novozvoleného starostu
3. informáciu o poverenom zástupcovi starostky obce
B. konštatuje, že
1. novozvolená starostka obce Kamila Bogdaňová zložila zákonom predpísaný sľub 
   starostu obce
2. zvolení poslanci obecného zastupiteľstva zložili zákonom predpísaný sľub
          poslanca obecného zastupiteľstva: 
   Mariana Mikulová, Mgr.
   Anna Tomaščinová
   Jozef Pekár, Mgr. 
   Ľudmila Petrašovičová 
   Martin Fiľakovský
C. poveruje 
1) poslanca Mgr. Marianu Mikulovú zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.
D. zriaďuje
1) Komisiu na ochranu verejného záujmu
E . volí
1) predsedu komisie na ochranu verejného záujmu  Mgr. Pekár Jozefa 
  a členov komisie : 
. Tomaščinová Anna
. Mgr. Mikulová Mariana
. Petrašovičová Ľudmila
. Fiľakovský Martin
F. určuje
	1) výkon funkcie starostky obce Klenov pani Kamile Bogdaňovej v novom volebnom období r. 2018-2022 v rozsahu 80%.   
G. odporúča
1) starostke obce posúdiť potrebu aktualizácie vnútorných noriem obce

								Kamila Bogdaňová
								  starostka obce		
                                                    		   
Klenov, 11.12.2018